Előterjesztés Zalakaros Város Önkormányzat Képviselőtestületének 2022. november 24-én tartandó ülésére

Tárgy: BURSA felsőoktatási ösztöndíj szabályzat módosítása
Előterjesztést készítette: Torma László aljegyző
Tisztelt Képviselőtestület!
Zalakaros Város Önkormányzat Képviselőtestülete 50/2012. (II.29.) számú határozatával hagyta jóvá a Bursa Hungarica Felsőoktatási Önkormányzati Ösztöndíjpályázatokkal kapcsolatos eljárás lefolytatásának rendjéről szóló szabályzatot, melyet a 195/2019. (VI.27.), a 131/2021. (IX.22.) és a 188/2021. (XI.25.) számú határozatával átfogóan módosított. A mostani módosítási javaslat indoka az, hogy a szakterülettel foglalkozó bizottság elnevezése módosult, a képviselőtestület 96/2022. (VI.23.) számú határozatában az önkormányzati bizottsági struktúra átalakítása érdekében 2022. június 30-i hatállyal megszüntette a Gazdasági Bizottságot, valamint a Humánpolitikai és Ügyrendi Bizottságot, és 2022. július 1-i hatállyal létrehozta a Pénzügyi és Igazgatási Bizottságot.
Határozati javaslat
1./ Zalakaros Város Önkormányzat Képviselőtestülete a Bursa Hungarica Felsőoktatási Önkormányzati Ösztöndíjpályázatokkal kapcsolatos eljárás lefolytatásának rendjéről szóló szabályzatát (továbbiakban: Szabályzat) az alábbiak szerint módosítja:
- A Szabályzat 5./ pontjában a „Humánpolitikai és Ügyrendi Bizottsága” szövegrész helyébe a „Pénzügyi és Igazgatási Bizottsága” szövegrész, a 8./ pontban a „Humánpolitikai és Ügyrendi Bizottság” szövegrész helyébe a „Pénzügyi és Igazgatási Bizottság” szövegrész lép.
2./ A Szabályzat módosítása 2022. november 25. napján lép hatályba.
Határidő: azonnal
Felelős: Novák Ferenc polgármester

Operatív felelős: Sárempekné Bakonyi Judit igazgatási ügyintéző

Zalakaros, 2022. november 14.

